armvectores/hy_wikipedia_2023 huggingface dataset:
Հեմփթոն Քորթ

Հեմփթոն Քորթ (անգլ.՝ Hampton Court), պալատական համալիր Լոնդոնում։
Գտնվում է Թեմզայի ձախ ափին` Թեմզայի Ռիչմոնդ շրջանում` քաղաքի կենտրոնից 18 կմ հեռավորության վրա։
Կառուցվել է 1514 թվականին թագավորի սիրելի կարդինալ Թոմաս Ուոլսիի համար, ով իր հերթին 1529 թվականին այն նվիրել է Հենրի VIII-ին։ XVII դարի երկրորդ կեսին` Վիլհելմ III-ի օրոք, ճարտարապետ Քրիստոֆեր Ռենի նախագծով այն վերակառուցվել է բարոկկո ոճով . Ռենը երազում էր պալատը դարձնել անգլիական Վերսալ։


== Պատմություն ==
Պալատի պատմությունը սկսվում է 1514 թվականից, երբ Հենրի VIII արքայի սիրելի կարդինալ Թոմաս Ուոլսին ձեռք է բերում հողակտոր, որը նախկինում պատկանել էր Հիվանդախնամների միաբանությանը։ Հաջորդ 7 տարիներին վերածննդի և գոթիկայի ոճերով կառուցվել է պալատը, որի համար Ուոլսին ծախսել է 200 հազար կրոն։ Ճարտարապետության բրիտանացի պատմաբան Ջոնաթան Ֆոյլը 2002 թվականին առաջ է քաշել վարկած, որի համաձայն` Ուոլսիի նախընտրության վրա ազդեցություն կարող էր թողած լինել կարդինալների համար նախատեսված De Cardinalatu ձեռնարկը, որը պալատական ճարտարապետական կառույցների շինարարության խորհրդատվություն էր պարունակում։ Ուոլսիի մտահղացումներն իրականություն է դարձրել իտալացի վարպետների խումբը։
1529 թվականին կարդինալի պալատն անցել է Հենրի VIII-ին, որի օրոք պալատն ընդարձակվել և վերակառուցվել է` պահպանելով ճարտարապետական նախնական ոճը։ 1530-ական թվականներին կառուցվել են մեծ սրահը և թենիսի թագավորական դաշտը։ 1540 թվականին երկրորդ ներքին բակի դարպասները զարդարվել են 4.6 մ տրամագծով աստղագիտական ժամացույցով։ 1537 թվականին` Էդուարդ VI-ի ծննդաբերության ժամանակ, պալատում մահացել է Հենրի VIII-ի երրորդ կինը` Ջեյն Սեյմուրը։ Հետագա մեկուկես դարերի ընթացքում Հեմփթոն քորթը եղել է անգլիացի միապետների հիմնական նստավայրը քաղաքից դուրս։

1647 թվականի նոյեմբեր և դեկտեմբեր ամիսներին այստեղ է պահվել կալանավորված Չարլզ I Ստյուարտ-ը։ Նրա գլխատումից հետո պալատը դարձել է Անգլիայի հանրապետության սեփականությունը։ Միապետության վերականգնումից հետո Հեմփթոն Քորթը դատարկ է մնացել այնքան, մինչև Վիլհելմ III Օրանացին և նրա կինը` Մարիա II-ը, որոշել են այդ տեղում բարոկկո ոճով պալատ կառուցել Վերսալի օրինակով։ Պալատի ընդարձակումն ու կառուցումը վստահվում է անգլիացի ճարտարապետ Քրիստոֆեր Ռենին։ Այդ ժամանակ պալատի առաջ հոլանդական Հեթ Լոոյի օրինակով հիմնվում է ֆրանսիական այգի լաբիրինթոսով։ Մարիա II-ի մահից հետո` 1694 թվականին, թագավորը անտեսել է Հեմփթոն Քորթի վերակառուցումը, և աշխատանքները դադարեցվել են։ Գեորգ II արքան (մահացել է 1760 թվականին) եղել է վերջին միապետը, ով ապրել է Հեմփթոն քորթում։ Նրա օրոք ևս շարունակվել են պալատի ինտերիերի ձևավորման աշխատանքները։
XIX դարի սկզբին Հեմփթոն Քորթը դատարկվել է։ Միայն ռոմանտիզմի դարաշրջանում Հենրի VIII-ի հարկաբաժինը վերանորոգվել է, իսկ  Վիկտորյա թագուհին բացել է պալատը հասարակության այցելությունների համար։ Հենց այդ ժամանակ էլ պալատի կառավարումը հանձնվել է Մեծ Բրիտանիայի կառավարությանը։ 1988 թվականից Հեմփթոն Քորթը գտնվում է «Թագավորական պատմական պալատներ» ֆոնդի հոգածության ներքո։
2015 թվականին նշվել է Հեմփթոն Քորթի 500-ամյակը։ Տոնակատարությունների ժամանակ բեմադրվել ու ներկայացվել են պատմական տեսարաններ։


== Ծանոթագրություններ ==


== Արտաքին հղումներ ==
Պաշտոնական կայք
Հեմփթոն Քորթը «Թագավորական պատմական պալատներ» ֆոնդի կայքում
Լեհաստանի ֆուտբոլի առաջնության լավագույն ռմբարկուներ

Լեհաստանի առաջնության լավագույն ռմբարկուներ, Էքստրակլասի ռմբարկուների ցուցակը։ Մրցանակը շնորհվում է 1927 թ.-ից սկսած։
Ալ Բանո

Ալ Բանո (իտալերեն՝ Al Bano, իրական անուն՝ Ալբանո Կառռիզի (իտալերեն՝ Albano Carrisi, մայիսի 20, 1943(1943-05-20), Չելինո Սան Մարկո, Բրինդիզի, Ապուլիա, Իտալիա), իտալացի էստրադային երգիչ (տենոր)։


== Կենսագրություն ==


=== Մանկություն ===
Ալ Բանոն ծնվել է Կարմելլո և Իոլանդա Կառռիզիների ընտանիքում։ Ծնողները հասարակ հողագործներ էին։ Հայրը Երկրորդ համաշխարհային պատերազմի ժամանակ եղել էր Ալբանիայում, և ի հիշողություն դրա՝ որդուն անվանել էր «Ալբանո» (իտալերեն՝ ալբանացի), թեպետ այդպիսի անուն իտալերենում գոյություն չունի։ Ավելի ուշ երգիչը տարանջատում է իր անվան երկու վանկերը, որը դառնում է իր կեղծանունը։
Կյանքի դժվարությունները պատանի Ալբանոյի մեջ տաղանդ ու սեր են պարգևում երգի ու երաժշտության հանդեպ։ 12 տարեկանում Ալբանոն գրում է իր առաջին երգը՝ Addio Sicilia («Ցտեսություն, Սիցիլիա»), որը այդպես էլ չի ձայնագրում։ 16 տարեկանում Ալբանոն լքում է հայրենի քաղաքը և ուղևորվում Միլան՝ հստակ և վերջնական որոշում կայացնելով երգչի կարիերայի վերաբերյալ։


=== Կարիերայի սկիզբ (1965-1970) ===


== Հետաքրքիր փաստեր ==
Մայր Թերեզան Ալ-Բանոյի դստեր կնքամայրն է
«Isola dei Famosi» (իսպանական «Վերջին հերոս») Ալ Բանոն կորցրել է 14 կգ
Չելլինո Սան-Մարկո քաղաքի «Tenute Al Bano Carrisi» հյուրանոցը ալ Բանոն ինքն է նախագծել.


== Սկավառակագրություն ==
Երգչին մեծ հռչակ է բերել «Felicita» (իտալերեն՝ երջանկություն) երգը, որը նա կատարել է Ռոմինա Փաուերի հետ։


=== Անհատական ալբոմներ ===

1967 - Nel Sole
1968 - Il Ragazzo Che Sorride
1969 - Pensando A Te
1970 - A Cavallo Di Due Stili
1972-1972
1973 - Su Cara Su Sonrisa
1974 - Antologia
1976 - Al Bano En Español
1976 - Si Tu No Estás
1997 - Concerto Classico
1998 - Il Nuovo Concerto
1999 - Volare
2001 - Canto Al Sole
2002 - Carrisi Canta Caruso
2003 - Buon Natale
2003 - Buon Natale (գերմաներեն)
2004 - La Mia Italia
2005 - Ti Parlo Del Sud (Le radici del cielo - մեկ այլ անվանում)
2006 - Il Mio Sanremo
2007 - Cercami Nel Cuore Della Gente
2009 - L’amore e՝ sempre amore
2010 - The Great Italian Songbook
2011 - Amanda e՝ libera
2012 - Canta Italia
2012 - Fratelli D’Italia
2013 - Canta Sanremo


=== Ալբոմներ Ռոմինա Փաուերի հետ ===


==== Իտալերեն ալբոմներ ====

1975 - Atto I
1976 - Des Nuits Entieres
1977 - «1978»
1979 - Aria Pura
1982 - Felicità
1982 - Che Angelo Sei
1984 - The Golden Orpheus Festival
1984 - Effetto Amore
1986 - Sempre Sempre
1987 - Libertà !
1988 - Fragile
1990 - Fotografia Di Un Momento
1990 - Weihnachten Bei Uns Zu Hause (գերմաներեն)
1991 - Corriere Di Natale
1991 - Vincerai
1993 - Notte E Giorno
1995 - Emozionale
1996 - Ancora…Zugabe


==== Իսպաներեն ալբոմներ ====

1979 - Momentos
1981 - Sharazan
1982 - Felicidad
1983 - Que Ángel Será
1986 - Siempre Siempre
1987 - Libertad
1989 - Fragile (իսպաներեն)
1990 - Fotografía De Un Momento
1990 - Navidad Ha Llegado
1991 - Vencerás
1993 - El Tiempo De Amarse
1995 - Amor Sagrado
1997 - Grandes exitos (միայն Իսպանիայում)Ռոմինա Փաուերի հետ կատարած բազմաթիվ երգերի հեղինակը Ալբանո Կառռիզին է։


== Ծանոթագրություններ ==


== Արտաքին հղումներ ==
Հայաստանում Ալ Բանոյին պարգևատրել են
Իսմայիլ Հաջըօղլու

Իսմայիլ Հաջըօղլու (թուրքերեն՝ İsmail Hacıoğlu, նոյեմբերի 30, 1985(1985-11-30), Ստամբուլ, Թուրքիա), թուրք դերասան ու մոդել, Ֆեներբահչե ակումբի նախկին ֆուտբոլիստ Մեհմեթ Հաջըօղլուի որդին։


== Կենսագրություն ==
Իսմայիլ Հաջըօղլուն ծնվել է 1985 թվականի նոյեմբերի 30-ին Ստամբուլում։ Նրա նախնիները ներկայիս Թուրքիայի տարածք են գաղթել Բուլղարիայից։ Դեռևս հինգերորդ դասարանից սկսել է խաղաղ թատերական ներկայացումներում։ Թատերական արվեստի դասեր է ստացել Մյուջդաթ Գեզեն արվեստի կենտրոնում։ Շուրջ երկու թատերաշրջան հանդես է եկել այնտեղ։ Նա խաղացել է նաև Այդողան Թամեր և Էրդալ Դումանի մասնավոր թատրոնում, իսկ այնուհետ՝ Ստամբուլի երիտասարդական թատրոնում։ Մյուջդաթ Գեզեն արվեստի կենտրոնում սովորելու ժամանակ, սկսել է զբաղվել գովազդների կրկնօրինակմամբ։ «Ստամբուլի հեքիաթը» հեռուստասերիալում նկարահանվելու ժամանակ ընդունվել է Միմար Սինանի անվան գեղարվեստի համալսարանի պետական կոնսերվատորիան, սակայն ավելի ուշ դուրս է մնացել համալսարանից։


== Անձնական կյանք ==
2010 թվականին Իսմայիլ Հաջըօղլուն ամուսնացել է դերասանուհի Վիլդան Աթասևերի հետ։ Զույգը բաժանվել է 2015 թվականի հունվարի 21-ին։
2016 թվականի փետրվարի 5-ին Հաջըօղլուն ամուսնացել է Դույգու Քայա Քումարքիի հետ։ Նրանք ունեն Եմին անունով դուստր։ Քումարքին ու Իսմայիլ Հաջըօղլուն բաժանվել են 2020 թվականի հուլիսին։


== Ֆիլմագրություն ==


== Հեռուստասերիալներ ==
Ընկերս (2002)
Ստամբուլի հեքիաթը (2003–2005)
Սպիտակ հարսնածաղիկ (2005–2007)
Ծաղրածուն ու նրա դուստրը (2007)
Գիշերային ձայներ (2008)
Կասկած (2011)
Փախուստ (2011)
Օսմանյան ապտակ (2013)
Քառորդ Զեյրեքի հետ (2015)
Առանց արարողակարգի (2017)
Էլ Քութի պաշարում (2018)
Երեխա (2019–2020)
Զմրուխտե փյունիկ (2020)
Դատարկություն (2021)
Բանտարկյալ (2021–)


== Ծանոթագրություններ ==


== Արտաքին հղումներ ==
Sinematurk'te İsmail Hacıoğlu
Beyazperde'de İsmail Hacıoğlu
Իսմայիլ Հաջըօղլու Internet Movie Database կայքում
Ալան Կամինգ

Ալան Կամինգ (անգլ.՝ Alan Cumming, հունվարի 27, 1965(1965-01-27), Աբերֆելդի, Պերտշիր, Շոտլանդիա, Միացյալ Թագավորություն), ռեժիսոր, դերասան, գրող, պրոդյուսեր և երգիչ։ Հայտնի է «Կաբարե» մյուզիքլում իր կատարած տնօրենի դերով, Ջեյմս Բոնդի մասին պատմող «Ոսկե աչք» (1995) ֆիլմում կատարած ծրագրավորողի դերով, Կուրտ Վագների դերով «Իքս մարդիկ 2» ֆիլմում, Ֆեգան Ֆլուպի դերով «Լրտեսների երեխաները» ֆիլմում։ Նաև նկարահանվել է «Հոբելյան» կինոնկարում՝ դառնալով այդ ֆիլմի սցենարի համահեղինակն ու համառեժիսորը (Ջենիֆեր Ջեյսոն Լիի հետ)։ Մասնակցություն է ունեցել բրոդվեյյան մյուզիքլների ներկայացումներում՝ «Երեք գրոշանոց օպերա», «Կաբարե» (որի համար 1998 թվականին արժանացել է Թոնի մրցանակի)։
Ալան Կամինգը հայտնի է նաև որպես «Թոմիի կախարդական հեքիաթը» գրքի հեղինակ, իր սեփական թոք-շոուի վարող և տղամարդկանց համար Cumming օծանելիքի ստեղծող։


== Կենսագրություն ==
Ալան Կամինգը ծնվել է 1965 թվականին շոտլանդական Պերտշիր կոմսություն Աբերֆելդի ոչ այնքան մեծ քաղաքում։ Նրա մայրն զբաղվում էր ապահովագրությամբ, իսկ հայրը՝ անտառապետությամբ։ Ալանն ունի երկու մեծ եղբայր, զարմուհի և երկու զարմիկ։ Հոր մասնագիտական գործունեության պատճառով ընտանիքն ստիպված էր անընդհատ փոխել ապրելու վայրը։
Ալանի մանկությունն անցել է Անգուսում, որտեղ նա ավարտել է դպրոցը և կես տարի աշխատել է որպես խմբագիր ու հեռուստատեսային ամսագրի սյունակագիր։ Հետո սովորել է Գլազգոյի Երաժշտության և թատրոնի շոտլանդական թագավորական համալսարանում (անգլ.՝ Royal Scottish Academy of Music and Drama), որն ավարտելուց հետո բավականին ժամանակ աշխատել է Շոտլանդիայի թատրոններում՝ մասնակցելով հեռուստատեսային ներկայացումներին։
2008 թվականին Կոմինգն ստացել է երկրորդ՝ Ամերիկայի քաղաքացիություն (պահպանելով առաջինը՝ բրիտանականը)2009 թվականին տպագրվել է «Լևիաֆան» (Leviathan) գրքի աուդիո տարբերակը՝ Կամինգի ներկայացմամբ։


== Անձնական կյանք ==
Ակադեմիան ավարտելուց հետո 1985 թվականին Ալանն ամուսնացել է իր համակուրսեցի Հիլարի Լիոնի հետ (Hilary Lyon), սակայն ութ տարի հետո բաժանվել են։ Հետո դերասանը մի քանի տարի հանդիպել է դերասանուհի Շաֆրան Բերոուզի հետ (Saffron Burrows), իսկ 1999 թվականին հայտարարել է իր՝ սեռական փոքրամասնությանը պատկանելու լինելու մասին։ Վեց տարի Կամինգն ապրել է թատրոնի ռեժիսոր Նիկ Ֆիլիպի (Nick Philippou) հետ։
2012 թվականի հունվարին Նյու Յորքում նա իրականացրել է միասեռ ամուսնություն գծանկարիչ Հրանտ Շաֆերի (Grant Shaffer) հետ, ում հետ արդեն հինգ տարի գտնվում էր գրանցված քաղաքացիական կապի մեջ իր հայրենի Մեծ Բրիտանիայում։
Ալան Կամինգը ԼԳԲՏ-ի իրավունքների ակտիվ պաշտպան է։ Նա մասնակցում է այնպիսի կազմակերպությունների գործունեությանը, ինչպիսիք են Gay & Lesbian Alliance Against Defamation, Մարդու իրավունքների պաշտպանության ընկերությունը։ 2005 թվականի օգոստոսին՝ 16-րդ ամենամյա «GLAAD Media Awards» մրցանակաբաշխության ժամանակ, Կամինգն արժանացել է Վիտո Ռուսո մրցանակի (անգլ.՝ Vito Russo):
Ներկայումս Կամինգը ապրում է Նյու Յորքում՝ Հրանտ Շաֆերի և երկու շների հետ։


== Ֆիլմագրություն ==


== Մատենագրություն ==
Թոմմիի կախարդական պատմությունը (Tommy’s Tale) 2002 թվական


== Ծանոթագրություններ ==


== Արտաքին հղումներ ==
Ալան Կամինգի պաշտոնական կայք
Ալան Կամինգի օրագիրը
Ալան Կամինգ Թվիթթերում
Լուսանկարիչ Ալանի կայքը Archived 2016-08-08 at the Wayback Machine.
Էդգար Շաթիրյան

Էդգար Էդուարդի Շաթիրյան (օգոստոսի 18, 1980(1980-08-18), Երևան, Հայկական ԽՍՀ, ԽՍՀՄ), ՀՀ պետական գործիչ, Բարձրաստիճան պաշտոնատար անձանց էթիկայի հանձնաժողովի անդամ։


== Կրթություն ==
1996-2000 թթ. - սովորել և գերազանցությամբ ավարտել է ԵՊՀ իրավաբանական ֆակուլտետի բակալավրիատը։
2000-2002 թթ. - սովորել և ավարտել է ԵՊՀ իրավաբանական ֆակուլտետի մագիստրատուրան։
2002-2005 թթ. - սովորել և ավարտել է ԵՊՀ իրավաբանական ֆակուլտետի սահմանադրական և միջազգային իրավունքի ամբիոնի ասպիրանտուրան։ Իրավաբանական գիտությունների թեկնածու (2005)։ Շուրջ 25 գիտական աշխատությունների և հոդվածների հեղինակ և համահեղինակ։


== Աշխատանքային գործունեություն ==
2002-2005 թթ. - ՀՀ Նախագահի աշխատակազմի ներման, քաղաքացիության, պարգևների և կոչումների վարչության երկրորդ կարգի մասնագետ։
2004-2006 թթ. - դասավանդել է Երևանի պետական համալսարանի իրավագիտության ֆակուլտետի սահմանադրական և միջազգային իրավունքի ամբիոնում։
2007 թ. - եղել է ՀՀ սահմանադրական դատարանի խորհրդական։
2006-2010 թթ. - ԵՊՀ իրավաբանական ֆակուլտետի սահմանադրական իրավունքի ամբիոնի ասիստենտ։
2010 թվականից - ԵՊՀ իրավաբանական ֆակուլտետի սահմանադրական իրավունքի ամբիոնի դոցենտ։
2014 թվականից - ԵՊՀ իրավաբանական ֆակուլտետի խորհրդի քարտուղար։
2015 թ. հունիսի 13-ին ՀՀ Նախագահի հրամանագրով ՀՀ Սահմանադրական դատարանի նախագահի առաջարկությամբ նշանակվել է Բարձրաստիճան պաշտոնատար անձանց էթիկայի հանձնաժողովի անդամ՝ մինչև 2018 թ. հունվարի 10-ը պաշտոնավարման ժամկետով։Անկուսակցական է։


== Ծանոթագրություններ ==
Թիթեռնիկի պարը

«Թիթեռի պարը» (լատիշ․՝ Tauriņdeja), խորհրդային գեղարվեստական ֆիլմ, որը նկարահանել է ռեժիսոր Օլգերտ Դունկերսը Զիգմունդ Սկուինշի «Կարիերա» պատմվածքի մոտիվներով Ռիգայի կինոստուդիայում 1971 թվականին: 


== Սյուժե ==
Հարի Մաուրսը, որը տաղանդավոր մարդ է, հաջողության հասնելու համար պատրաստ է գնալ ցանկացած գործարքի իր խղճի հետ։ Սպորտով զբաղվելը և երաժշտական անսամբլում ելույթները շահ չեն խոստանում, և նա հեշտությամբ թողնում է դրանք։
Պատահականության բերմամբ նա ծոնթանում է Նինոյի՝ Ռիգա ժամանած հայտնի ռեժիսորի կնոջ հետ։ Առանց ամոթի զգացման նա իր ծանոթությունն օգտագործում է դերասանի կարիերա սկսելու համար։
Որոշ ժամանակ անց Հարի Մաուրսի անունը հայտնվում է ամենահասութաբեր ֆիլմերի գովազդներում։ Նախկին գործընկերները չեն թաքցնում իրենց զարմանքը։ Էլեգանտ կոստյումը և արտասահմանյան նոր մեքենան հիացմունք է պատճառում կին երկրպագուներին։
Սակայն շուտով պարզ է դառնում, որ ճակատագրի սիրելիի դիմակի տակ թաքնված է սովորական ինքնահավան ստախոս: Կյանքից շատ բան վերցնելու և փոխարենը ոչինչ չտալու ցանկությունը հանգեցնում է անխուսափելի ողբերգական ավարտի:


== Դերերում ==
Բրունո Օյա – Հարի Մաուրս
Աստրիդա Կայրիշա – Իևա
Վիյա Արտմանե – Նինո
Էլզա Ռաձինյա – Աննա
Կառլիս Սեբրիս – Ֆիլիպ
Միխայիլ Խիժնյակով – Բորիս Յակովլևիչ
Էգոնս Բեսերիս – հարևան
Ռեգինա Ռազումա – Սոնյա
Անդա Զայցե – լրագրող
Ուլդիս Դումպիս – տղամարդ բարում
Վելտա Լինե – էպիզոդ


== Նկարահանող խումբ ==
Սցենարի հեղինակ՝ Զիգմունդ Սկուին
Բեմադրող ռեժիսոր՝ Օլգերտ Դունկերս
Բեմադրող օպերատոր՝ Միկս Զվիրբուլիս
Կոմպոզիտոր՝ Ռայմոնդ Պաուլս
Բեմադրող նկարիչ՝ Գունար Զեմգալս
Հնչյունային օպերատոր՝ Իգոր Յակովլև
Խմբագիր՝ Էգոնս Լիվս
Մոնտաժող՝ Էրիկ Մեշկովսկա
Ռեժիսոր՝ Ռենատա Գինտերե
Օպերատոր՝ Մոդրիս Ռեսնայս
Կոստյումների նկարիչ՝ Դագնե Մելնարե
Նկարիչ-գրիմարար՝ Թամարա Սմիրնովա
Տնօրեն՝ Գեորգ Բլյումենտալ


== Ծանոթագրություններ ==
Վուսթեր

Վուսթերը (անգլ.՝ Worcester, ՄՀԱ։ [ˈwʊstə]), քաղաք է Մեծ Բրիտանիայի կենտրոնական մասում։ Քաղաքի ընդհանուր տարածքը 33 քառ.կմ է, իսկ բնակչությունը կազմում է 93353 մարդ։ Վուսթերը ղեկավարում է քաղաքային խորհորւդը՝ իր 35 պատգամավորներով։ Քաղաքի ամենամեծ տաճարը Վուսթերի տաճարն է (13-14-րդ դարեր)։


== Հղում ==
Վուսթերի քաղաքային խորհուրդ
Աստերոիդների ցանկ (256601-256700)

Աստերոիդների ցանկ (256501-256600)  • Աստերոիդների ցանկ  • Աստերոիդների ցանկ (256701-256800)
 Աստերոիդների ցանկ (256501-256600)  • Աստերոիդների ցանկ  • Աստերոիդների ցանկ (256701-256800)
Վիկտրիբել

Վիկտրիբել, (անգլ.՝ Victreebell, ճապ.՝ ウツボット) պոկեմոն Նինթեմդոից։ Այս պոկեմոնը Բելսփրոութ պոկեմոնի զարգացման երրորդ ձևն է՝ որն էլ հանդիսանում է վերջին զարգացման ձևը։ Բելսփրոութից-Վիկտրիբեկ հատկությունները փոխվում են՝ ավելանում է թույնի հատկությունները և նվազում խոտի հատկությունները։ Լուրեր կան, որ Վիկտրիբելը ապրում է խոր ջունգլիներում, իսկ ով մոտենում է նրան այլևս ետ չի վերադառնում։


== Ծանոթագրություններ ==
Էլ Բոալո

Էլ Բոալո (իսպ.՝ El Boalo), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կուենկա-դել-Գվադառամա շրջանում։ Բնակչությունը՝ 5577 մարդ (ըստ 2006 թվականի)։ Տարածքը՝ 39,59 կմ²։ Քաղաքը պրովինցիայի վարչական շրջանից հեռու է 50 կմ։


== Պատկերասրահ ==

		


== Արտաքին հղումներ ==
El Boalo: Historia, cultura, naturaleza en Sierra Guadarrama-Alto Manzanares Archived 2007-03-10 at the Wayback Machine.
Sierra Madrid: Información, noticias, actualidad y curiosidades sobre El Boalo
Página web del Ayuntamiento de El Boalo Archived 2007-01-07 at the Wayback Machine.
El Boalo: historia, cultura y naturaleza en la web Sierra Guadarrama-Alto Manzanares Archived 2007-03-10 at the Wayback Machine.
Información, noticias, actualidad y curiosidades sobre El Boalo en la web Sierra Madrid
Instituto de Estadística de la Comunidad de Madrid > Ficha municipal Archived 2016-03-04 at the Wayback Machine.
Instituto de Estadística de la Comunidad de Madrid > Series estadísticas del municipio Archived 2007-09-30 at the Wayback Machine.
Instituto de Estadística de la Comunidad de Madrid > Nomenclátor Oficial y Callejero
Վազգեն Սարգսյանի տուն-թանգարան

Վազգեն Սարգսյանի տուն-թանգարան, հայ հասարակական-քաղաքական և ռազմական գործիչ Վազգեն Սարգսյանի կյանքին ու գործունեությանը նվիրված թանգարան։ Բացվել է 2001 թվականի մարտի 5-ին, Վազգեն Սարգսյանի ծննդյան 43-րդ տարելիցի օրը։ Գտնվում է ՀՀ Արարատի մարզի Արարատ գյուղում։


== Պատմություն ==
ՀՀ կառավարությունը 2000 թվականին որոշում է կայացրել Հայաստանի ազգային հերոս, հոկտեմբերի 27-ի ոճրագործությանը զոհ դարձած վարչապետ Վազգեն Սարգսյանի տուն-թանգարան ստեղծելու մասին։


== Ցուցադրություն ==
Թանգարանում ամփոփված է Վազգեն Սարգսյան գրողի, զինվորի, սպարապետի, պետական գործչի կյանքն ու կենսագրությունը ներկայացնող պատմությունը։
Տուն-թանգարանի բակում տեղադրված է սպարապետի կիսանդրին (քանդակագործ` Կամսար Ղազարյան)։


== Միջոցառումներ ==
Սպարապետի ծննդյան օրը մարտի 5-ին թանգարանում կազմակերպվում են տարբեր միջոցառումներ։


== Հասցե ==
Թանգարանը գտնվում է Արարատի մարզի Արարատ գյուղում, Գարեգին Նժդեհի փողոցի 7 հասցեում։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Սպարապետ Վազգեն Սարգսյան
Վազգեն Սարգսյանի տուն-թանգարան Archived 2014-11-08 at the Wayback Machine.
Չերնելևկա

Չերնելևկա (ուկրաիներեն՝ Чернелівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Չերնելևկա գյուղում բնակվում էր 750 մարդ։ Բնակավայրը զբաղեցնում է 0,212 կմ² տարածք։ Բնակչության խտությունը կազմում էր 3537,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիպովկա (գյուղ, Լունինսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ռուս.՝ Липовка), գյուղ Ռուսաստանի, Պենզայի մարզի Լունինսկի շրջանի կազմում։
Բնակչությունը 2004 թվականին գրանցված տվյալներով կազմում էր 409 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հավասարակշռության կայունություն

Հավասարակշռության կայունություն, մեխանիկական համակարգի հավասարակշռությունը կայուն է, եթե փոքր գրգռման (շեղման, ցնցման) դեպքում համակարգի կետերը ժամանակի հետագա բոլոր պահերին իրենց հավասարակշռված դիրքերից քիչ են շեղվում, հակառակ դեպքում հավասարակշռությունը անկայուն է։ Սովորաբար, կայուն հավասարակշռության վիճակում գտնվող համակարգի կետերը փոքր շեղումների դեպքում իրենց հավասարակշռված վիճակների շրջակայքում կատարում են փոքր տատանումներ, որոնք շփման պատճառով ժամանակի ընթացքում մարում են, և հավասարակշռությունը վերականգնվում է։
Պրիանկա Գանդի

Պրիանկա Գանդի-Վադրա (հունվարի 12, 1972(1972-01-12), Նյու Դելի, Հնդկաստան), հնդիկ քաղաքական և պետական գործիչ, Ռաջիվ Գանդիի և Սոնյա Գանդիի դուստրը, Ֆերոզ Գանդիի և Ինդիրա Գանդիի թոռնուհին, Ներու-Գանդի դինաստիայի ներկայացչուհին։ Հնդկական ազգային կոնգրես կուսակցության անդամ։


== Վաղ տարիներ և կրթություն ==
Պրիանկա Գանդին ծնվել է 1972 թվականի հունվարի 12-ին Դելիում։ Գանդին կրթություն է ստացել Հիսուսի և Մարիավի վանքում և ժամանակակից դպրոցում, որից հետո հոգեբանություն է սովորել Դելիի համալսարանի Մարիրամի և Հիսուսի քոլեջում։


== Կարիերա ==
Գանդին պարբերաբար հաճախում էր իր մոր և եղբոր ընտրական շրջաններ՝ Ռայ Բարելի և Ամետի, որտեղ ընտրողների միջև ագիտացիա է անցկացրել։
Ամետիի բոլոր ընտրություններում Գանդիի հայտնի նշանաբանը եղել է «Amethi ka danka, bitiya Priyanka»։
2004 թվականի հնդկական համընդհանուր ընտրություններում ղեկավարել է իր մոր ընտրարշավը և նախընտրական արշավում օգնել է իր եղբայր Ռահուլ Գանդիին։ Ուտար Պրադեշ նահանգի ասամբլեա 2007 թվականի ընտրությունների ժամանակ, երբ Ռահուլ Գանդին ամբողջ նահանգում ղեկավարում էր քարոզարշավը, Պրիանկան կենտրոնանում էր Ամետիի և Ռայ Բարելիի ընտրատարածքներում տասը տեղի համար պայքարի վրա՝ թեկնածուների տեղերը բաշխելու հարցի շուրջ կուսակցության ներքին տարաձայնությունների հարթմանը նվիրելով երկու շաբաթ։


== Անձնական կյանք ==
Գանդին ամուսնացել է Նյու Դելիից գործարար Ռոբերտ Վադրայի հետ։ Հարսանիքի արարողությունը տեղի է ունեցել 1997 թվականի փետրվարի 18-ին Գանդիի տանը՝ Նյու Դելիի 10 Janpath հասցեում գտնվող կուսակցության պաշտոնական նստավայրում, և անցկացվել է ավանդական հինդուիստական արարողության համաձայն։ Ամուսիններն ունեցել են երկու երեխա՝ որդի Ռայհան և դուստր Միրայա։ Պրիանկա Գանդին համարվում է բուդիստական փիլիսոփայության հետևորդ։


== Ծանոթագրություններ ==
Դեմոկրիտես

Դեմոկրիտես Աբդերացի (Δημόκριτος; Աբդերա, մոտ մ.թ.ա. 460-մ.թ.ա. 370թթ.), հին հույն փիլիսոփա, Լևկիպոսի աշակերտ, ատոմիստական տեսության հիմնադիրներից մեկը։


== Դեմոկրիտեսի բնափիլիսոփայական հայացքները ==
Ըստ ատոմիստական տեսության ամեն ինչ բաղկացած է դատարկությունից ու շարժվող ատոմներից։ Ատոմների տակ Դեմոկրիտեսը պատկերացնում էր անսահման փոքր, ձևով ու չափերով իրարից տարբերվող անբաժան նյութական մասնիկներ։ Շարժումը մատերիայի նախասկզբնական և մշտական հատկությունն է։ Ատոմները միօրինակ են ըստ նյութի ու ընդունակ չեն ենթարկվելու որակական փոփոխությունների։ Յուրաքանչյուր իր իրենից ներկայացնում է ատոմների միացություն։ Նոր իրերը առաջանում են մինչ այդ գոյություն ունեցած ատոմների միացությունից և անհետանում շաղկապված մասնիկների բաժանման արդյունքում։ Իրերի տարբեր հատկությունները պայմանավորված են դրանք կազմող ատոմների դասավորությամբ, զուգակցումներով, ձևով ու մեծությամբ։ Ատոմները սլանում են դատարկության մեջ, ընդ որում՝ ավելի խոշորները իրենց շարժման ընթացքում դիպչում են մանրերին ու դրանց վեր են մղում։ Այդ շարժումներից գոյանում է ատոմների պտույտը, որի հետևանքով ծագում են բազմաթիվ աշխարհներ, որոնցից մեկը մեր աշխարհն է։
Երկրագունդը օդում սլացող տափակ սկավառակ է, որի շուրջ պտտվում են լուսատուները։ Օրգանական էակներն առաջացել են տիղմից։
Ամբողջ օրգանական ու հոգեկան կյանքը Դեմոկրիտեսը բացատրում էր զուտ նյութական պրոցեսների ընթացքով։ Անգամ ոգին նյութական սուբստանց է՝ կրակի պես, բաղկացած բարակ, կլոր ու տափակ ատոմներից, որոնք տարածվում են ամբողջ մարմնով մեկ, իսկ մարդու մահից հետո ցրվում են։ Անգամ աստվածները ատոմների միակցություն են։


== Դեմոկրիտեսի բարոյագիտական հայացքները ==
Դեմոկրիտեսը ուսուցանում էր, որ մարդու վերջնական նպատակը պետք է լինի լավ տրամադրության հասնելը, որը պետք է զուրկ լինի հույզերից ու հոգեկան ծայրահեղություններից։ Լավ տրամադրության տակ նա հասկանում էր ոչ թե հասարակ զգայական հաճույքի, այլ հարատև «հանգստության, խաղաղության և ներդաշնակության» վիճակի հասնելը։ Մարդը պետք է հասնի իր չափին, որը նրա համապատասխանությունն է իր բնական հնարավորություններին և ընդունակություններին։
Բարությունը անարդարություն չգործելու ցանկություն է։ Չարը և դժբախտությունը պատահում են մարդուն անհրաժեշտ գիտելիքի պակասից, ուստի խնդիրների լուծման ճանապարհը կայանում է գիտելիքների ձեռքբերման մեջ։


== Ստեղծագործությունները ==
Անտիկ հեղինակները հիշատակում են Դեմոկրիտեսի շուրջ 70 անուն գիրք, որոնցից և ոչ մեկը չի պահպանվել։ Դեմոկրիտեսի փիլիսոփայության ուսումնասիրողները հենվում են միայն նրա երկերից մեջբերումների և քննադատության վրա, որը պահպանվել է ավելի ուշ շրջանի փիլիսոփաների աշխատություններում (Պլատոն, Արիստոտել, Կիկերոն, Էպիկուր, Սեքստ Էմպիրիկ և այլն)։


== Աֆորիզմներ ==
Ճշմարտությունը խորության մեջ է։
Միայն այն սերն է արդարացի, որը ձգտում է գեղեցկության՝ ցավ չպատճառելով։
Կարևորը շատ գիտելիքները չեն, կարևորը մտածելու ունակությունն է։
Խոսքը գործի ստվերն է։
Սխալի պատճառը լավագույնի չիմացությունն է։


== Աղբյուրներ ==
Հին Հունաստանի պատմություն, Երևան, 1982։


== Ծանոթագրություններ ==


== Արտաքին հղումներ ==
Էստամարիու

Էստամարիու (իսպ.՝ Estamariu), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Ուրժել շրջանում։ Տարածքը կազմում է՝ 21,2 կմ2։ Բնակչությունը՝ 118 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2012-10-06 at the Wayback Machine.
Datos generales
Datos estadísticos
Սերգեյ Ժիգալկո

Սերգեյ Ժիգալկո (բելառուսերեն՝ Сяргей Жыгалка, մարտի 28, 1989(1989-03-28), Մինսկ, Բելառուսական ԽՍՀ, ԽՍՀՄ), բելառուս շախմատիստ, գրոսմայստեր (2007)։
2003-ին Եվրոպայի մինչև 14 տարեկանների առաջնությունում գրավել է 1-ին տեղը. Մագնուս Կառլսենը այս առաջնությունում 3-րդն էր։ 2006-ին Եվրոպայի մինչև 18 տարեկանների առաջնությունում գրավել է առաջին տեղը։ 2007-ի և 2008-ի Բելառուսի առաջնություններում զբաղեցրել է 2-րդ հորիզոնականը։ 2009-ին դարձել է Բելառուսի չեմպիոն։ Նույն թվականին դարձել է նաև աշխարհի երիտասարդների փոխչեմպիոն՝ առաջին տեղը զիջելով Ֆրանսիայի ներկայացուցիչ Մաքսիմ Վաշիե-Լագրավին։ 
2012 և 2013 թվականներին դարձյալ նվաճել է Բելառուսի չեմպիոնի տիտղոսը։ 2017 թվականին դարձել է Լեհաստանի Կատովիցե քաղաքում անցկացված բլից շախմատի Եվրոպայի առաջնության հաղթողը։ Սերգեյ Ժիգալկոն երեք անգամ՝ 2009, 2011 և 2012 թվականներին, հռչակվել է Բելառուսի լավագույն շախմատիստ։
Ավագ եղբայրը շախմատիստ Անդրեյ Ժիգալկոն է։ Հենց նա էլ Սերգեյի մարզիչն է։


== Վարկանիշի փոփոխությունները ==


== Ծանոթագրություններ ==
Վիկտոր Դալլաքյան

Վիկտոր Երվանդի Դալլաքյան (մարտի 1, 1958(1958-03-01), Կիրովական, Հայկական ԽՍՀ, ԽՍՀՄ), հայ պատմաբան, ՀՀ քաղաքական և պետական գործիչ։ Պատմական գիտությունների թեկնածու։


== Կրթություն ==
1980 թ. ավարտել է Երևանի պետական համալսարանի պատմության ֆակուլտետը,
1996 թ. ավարտել է Երևանի պետական համալսարանի իրավաբանական ֆակուլտետը։


== Աշխատանքային գործունեությունը ==
1981 թ. Հայաստանի ԳԱ պատմության ինստիտուտում աշխատել է ավագ լաբորանտ,
1987-1995 թթ. Հայաստանի ԳԱ պատմության ինստիտուտում աշխատել է կրտսեր գիտաշխատող, գիտաշխատող, ավագ գիտաշխատող։


== Քաղաքական գործունեությունը ==
1995-1999 թթ., ՀՀ Ազգային ժողովի պատգամավոր (թիվ 61 ընտրատարածք)։ ՀՀ Ազգային ժողովի պետական-իրավական հարցերի մշտական հանձնաժողովի անդամ, նախագահի տեղակալ։ «Բարեփոխումներ», ապա «Երկրապահ» պատգամավորական խմբի անդամ։
1999-2003 թթ., ՀՀ Ազգային ժողովի պատգամավոր (թիվ 47 ընտրատարածք)։ ՀՀ Ազգային ժողովի պետական-իրավական հարցերի մշտական հանձնաժողովի անդամ, նախագահի տեղակալ, նախագահ։ «Միասնություն» խմբակցության անդամ։
2001-2003 թթ. - Սևծովյան տնտեսական համագործակցության խորհրդարանական վեհաժողովի հայաստանյան պատվիրակության ղեկավար, վեհաժողովի փոխնախագահ։
2003-2007 թթ. - Ազգային ժողովի պատգամավոր (թիվ 36 ընտրատարածք)։ ՀՀ Ազգային ժողովի պետական-իրավական հարցերի մշտական հանձնաժողովի անդամ։ Մինչև 2006 թ. օգոստոսի 28-ը եղել է «Արդարություն» խմբակցության քարտուղար, այնուհետև խմբակցություններում և պատգամավորական խմբում չի ընդգրկվել։
2007 թ. մայիսի 12-ին Ազգային ժողովի պատգամավոր է ընտրվել թիվ 30 ընտրատարածքից։
2012 թ. սեպտեմբերի 6-ին ՀՀ Նախագահի հրամանագրով նշանակվել է Հայաստանի Հանրապետության Ազգային ժողովում Հայաստանի Հանրապետության Նախագահի մշտական ներկայացուցիչ։
2012 թ. սեպտեմբերի 20-ին ՀՀ Նախագահի հրամանագրով նշանակվել է Հայաստանի Հանրապետության Նախագահի աշխատակազմի ղեկավարի տեղակալ՝ վերապահելով Հայաստանի Հանրապետության Ազգային ժողովում Հայաստանի Հանրապետության Նախագահի մշտական ներկայացուցչի լիազորությունները։Ամուսնացած է, ունի երկու երեխա։


== Ծանոթագրություններ ==
Ալեքսանդր Սուվորովի հուշարձան (Սանկտ Պետերբուրգ)

Անվան այլ կիրառումների համար տե՛ս՝ Ալեքսանդր Սուվորովի հուշարձան (այլ կիրառումներ)Ալեքսանդր Սուվորովի հուշարձան (ռուս.՝ Памятник Александру Суворову), հուշարձան Ռուսաստանի Սանկտ Պետերբուրգ քաղաքում, որը նվիրված է ռուս մեծանուն զորահրամանատար, գեներալիսիմուս Ալեքսանդր Վասիլևիչ Սուվորովին։
Գտնվում է Սուվորովի հրապարակում՝ Մարսի դաշտի և Տրոիցկի կամրջի դիմաց, Մարմարե պալատի և կոմս Սալտիկովի տան միջև։


== Պատմություն ==
Ալեքսանդր Սուվորովի հուշարձանը տեղադրվել է Պավել I կայսրի հրամանով, որի իշխանության օրոք զորահրամանատարը կազմակերպել է իր հայտնի արշավանքը Իտալիա, որի համար ստացել է «Իտալիայի իշխան» տիտղոսը։
Հուշարձանի գրանիտե կլոր պատվանդանի վրա արված է հետևյալ գրությունը. «Իտալիայի իշխան, կոմս Սուվորով-Ռիմնիկսկի։ 1801 թ.»։
Հուշարձանի հեղինակն է քանդակագործ Միխայիլ Կոզլովսկին, որը հուշարձանը կերտել է 1799-1801 թվականներին։ Պատվանդանին կանգնած ֆելդմարշալը Մարս աստծո այլաբանական կերպարով է. նրա աջ ձեռքին վեր բարձրացրած սուր է, իսկ ձախին՝ վահան, Սուվորովն անտիկ դարաշրջանի հագուստով է։ Ա. Վ. Սուվորովի պատկերաքանդակը պատրաստված է բրոնզից։ Ընդ որում՝ հաճախ նշվում է, որ հուշարձանը չունի ուղղակի դիմանկարային նմանություն ֆելդմարշալին, այլ ներկայացնում է մեծ զորահրամանատարի խորհրդանշական հերոսական-էպիկական պատկերը։ Հուշարձանի հանդիսավոր բացումը տեղի է ունեցել 1801 թվականի մայիսի 5 (17)-ին։
Սուվորովի սանկտպետերբուրգյան հուշարձանը Ռուսաստանում չթագադրված անձի առաջին հուշարձանն է։  Դրանից առաջ Ռուսաստանում հուշարձաններ տեղադրվում էին միայն ցարերի և կայսրերի պատվին։
Սուվորովի հուշարձանի մոդելը պահվում է Մոսկվայի Տրետյակովյան պատկերասրահում։


== Հուշարձանի գտնվելու վայրի պատմություն ==
Սկզբնապես ֆելդմարշալի հուշարձանը տեղակայվում էր Մոյկա գետի մոտակայքում գտնվող Ցարիցին մարգագետնի (այժմ՝ Մարսի դաշտ) հակառակ կողմում։ 1818 թվականին, Ալեքսանդր I կայսրի թագավորելու ժամանակաշրջանում, Կ. Ի. Ռոսսիի առաջարկով,  հուշարձանը տեղափոխվեց այժմյան վայր։ 1834 թվականին ճաքճքված մարմարե պատվանդանը փոխարինվեց նույն ձևի գրանիտե պատվանդանով։


== Պատկերասրահ ==

		
		


== Ծանոթագրություններ ==


== Գրականություն ==
Путеводитель по С.-Петербургу: Репринтное воспроизведение издания 1903 года. — Л.: СП «ИКАР», 1991. ISBN 5-85902-065-1
Гусаров А.Ю. Памятники воинской славы Петербурга. — СПб, 2010. — ISBN 978-5-93437-363-5
Ջեյմս Մաքլեյն

Ջեյմս Մաքլեյն (անգլ.՝ James McClean, ապրիլի 22, 1989(1989-04-22), Դերրի, Հյուսիսային Իռլանդիա, Միացյալ Թագավորություն),  իռլանդացի ֆուտբոլիստ, անգլիական «Վեստ Բրոմվիչ Ալբիոն» ակումբի կիսապաշտպան։ Նա հանդես է եկել Հյուսիսային Իռլանդիայի երիտասարդական հավաքականի կազմում, սակայն հայտարարել է, որ ցանակնում է ներկայացնել Իռլանդիան չափահասների մակարդակով։


== Ակումբային կարիերա ==


=== «Դերի Սիթի» ===
Ջեյմսն իր կարիերան սկսել է իր հայրենի Լոնդոնդերի քաղաքի «Դերի Սիթի» ակումբում։ «Դերի Սիթի» ակումբի գլխավոր մարզիչ Սթիվեն Քենին երիտասարդ ֆուտբոլիստին անվանել է «ապագա խոստումնալից տաղանդ»։


=== «Սանդերլենդ» ===
2011 թվականի օգոստոսի 9-ին Մաքլեյնը 350 հազար ֆունտի դիմաց տեղափոխվել է անգլիական «Սանդերլենդ» ակումբ՝ թիմի հետ կնքելով երեք տարի ժամկետով պայմանագիր։ Մաքլեյնի հետ պայմանագիր կնքելուց հետո Սթիվ Բրյուսը հայտարարել է, թե «այս ձեռքբերումը ապագայի համար է», ինչպես նաև ակնարկել, որ մինչև Սուրբ Ծնունդը ֆուտբոլիստը կմնա պահեստային թիմի կազմում։ Մաքլեյնը լավ խաղ է ցուցադրել պահեստայինների հանդիպումներում, մասնավորապես «Նյուքասլի» դեմ խաղում, ինչի արդյունքում նա ընդգրկվել է հիմնական թիմի կազմում։ Դեկտեմբերի 11-ին «Բլեքբեռն» ակումբի դեմ խաղում նա կատարել է իր դեբյուտը է «սև կատուների» կազմում. խաղն ավարտվել է հոգուտ «Սանդերլենդի» (2:1)։ 2012 թվականի հունվարի 3-ին «Ուիգանի» դեմ խաղում նա խփել է իր առաջին գոլը Պրեմիեր Լիգայում։


=== «Վեստ Բրոմվիչ Ակբիոն» ===
2015 թվականի հունիսի 22-ին նա տեղափոխվել է «Վեստ Բրոմվիչ Ալբիոն»՝ ակումբի հետ կնքելով երեք տարվա պայմանագիր։


== Միջազգային կարիերա ==
Մակլեյնը 2008 թվականին մասնակցել է Կաթնային գավաթի խաղարկությանը և գոլ խփել ԱՄՆ հավաքականի դեմ խաղի ժամանակ։ Հյուսիսային Իռլանդիայի երիտասարդական հավաքականի կազմում նա մասնակցել է յոթ հանդիպման։ 2011 թվականի հուլիսի 26-ին նա հրավիրվել է Հյուսիսային Իռլանդիայի հավաքական։ Սակայն Մաքլեյնը հրաժարվել է խաղալ Հյուսիսային Իռլանդիայում՝ ասելով, որ ինքը միայն խաղալու է Իռլանդիայի հավաքականում։
2012 թվականի փետրվարի 29-ին Չեխիայի դեմ խաղում նա կատարել է իր դեբյուտը Իռլանդիայի հավաքականի կազմում։
2012 թվականի մայիսի 7-ին Ջովաննի Տրապատոնին հայտարարել է, որ Ջեյմս Մաքլեյնին ընդգրկել է Իռլանդիայի հավաքականի կազմում 2012 թվականի Եվրոպայի առաջնությանը մասնակցելու համար։ Այնտեղ նա մասնակցել է Իսպանիայի ազգային հավաքականի հետ միակ հանդիպմանը՝ փոխարինման դուրս գալով խաղի 76-րդ րոպեին։


== Ձեռքբերումներ ==
 Դերի Սիթի

Իռլանդական Պրեմիեր լիգայի հաղթող – 2010


== Անձնական կյանքը ==
Ամուսնացած է Էրին Քոնորի հետ։  Զույգն ունի երեք երեխա՝ դուստր՝ Էլլի-Մեյ Մակլեյնը (ծնվել է 2013 թվականի դեկտեմբերի 19-ին), որդին՝ Ջունիոր Ջեյմս Մաքլեյնը (ծնվել է 2015 թվականի սեպտեմբերի 10-ին) և դուստրը Ուիլոյ Այվի Մաքլեյնը (ծնվել է 2017 թվականի օգոստոսի 14-ին)։


== Ծանոթագրություններ ==


== Արտաքին հղումներ ==
Ֆուտբոլիստի էջը «Վեստ Բրոմվիչի» պաշտոնական կայքում Archived 2017-05-18 at the Wayback Machine. (անգլ.)
Ֆուտբոլիստի էջը Պրեմիեր լիգայի պաշտոնական կայքում Archived 2016-05-18 at the Wayback Machine. (անգլ.)
Պրոֆիլը transfermarkt.com կայքում(անգլ.)
Վիճակագրությունը eu-football.ru կայքում
Խոմուլ

Խոմուլ (վրաց.՝ ხომული), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 140 մետր բարձրության վրա։ Շրջկենտրոն Ծղալտուբոից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1510 մարդ։


== Ծանոթագրություններ ==
Նովայա Ժիզն (Ցելինսկի շրջան)

Անվան այլ կիրառումների համար տե՛ս՝ Նովայա Ժիզն (այլ կիրառումներ)Նովայա Ժիզն (ռուս.՝ НоваяЖизнь), գյուղ Ռուսաստանի Ռոստովի մարզի Ցելինսկի շրջանում։ Մտնում է Խլեբորոբնոյե գյուղական համայնքի կազմի մեջ։
Մարիա Գորիչևա

Մարիա Մատվեևնա Գորիչևա (Մարիա Կազանջյան, Կազանջիևա, ամուսնու ազգանունով՝ Կվիտկո, հունվարի 22, 1887(1887-01-22), Աստրախան, Ռուսական կայսրություն - հունվարի 19, 1967(1967-01-19), Մոսկվա, ԽՍՀՄ), հայ դերասանուհի։


== Կենսագրություն ==
Ավարտել է Պետերբուրգի դրամատիկական արվեստի դասընթացները։ 1909 թվականից եղել է Ադելգեյմ եղբայրների թատերական խմբակի դերասանուհի, 1923-1925 թվականներին աշխատել է մոսկովյան թատրոնում։ 1915-1940 թվականներին նկարահանվել է ֆիլմերում, իսկ 1932 - 1940 թվականներին՝ ձայնային ֆիլմերում։ 1946 թվականին նա գրել է իր հուշերը Strokes and Shreds of Memories from the Past of Cinematography։ 
Թաղվել է Վվեդենսկի գերեզմանատանը։


== Ֆիլմեր ==
«Վտարված հրեան», 1912,
«Արևից զրկվածը», 1912,
«Դիակ № 1346», 1912,
«Սլավոնական հողմի մեջ», 1914,
«Մահվան պահարան», 1914
«Փոս», 1915
«Իլյա Մուրին», 1916
«Կախարդված օղակ», 1917
«Երբ ծաղկում է մանուշակը», 1917
«Սոֆիա Պերովսկայա», 1917
«Մեդուզայի ժպիտը», 1917
«Երեկոյան զոհը», 1918
«Չբացահայտված կինը», 1918
«Վշտի և դատարկության պար», 1918
«Դատապարտյալները», 1936
«Դուրսուն», 1940


== Քննադատական ​​ակնարկներ ==
Խորհրդային կինոքննադատ Բ. Ս. Լիխաչովը 1927 թվականին Գորիչևայի մասին  գրել է.


== Ընտանիք ==
Ամուսին՝ Ադելհեյմ (Կվիտկո) Վլադիմիր Բորիսովիչ։
Որդի՝ Ադելհեյմ Գեորգի Վլադիմիրովիչ (Կվիտկո, Գորիչև) (1907-1981) - Ադելհեյմ եղբայրների թատրոնի դերասան (1931-1935, 1937-1938)։


== Ծանոթագրություններ ==
Ջոն Օտտո (ՀԴԲ)

Ջոն Օտտո (անգլ.՝ John E. Otto, դեկտեմբերի 18, 1938(1938-12-18), Սեյնթ Փոլ, ԱՄՆ - ապրիլի 22, 2020(2020-04-22), Նորման, Օկլահոմա, ԱՄՆ), 1987 թվականի Մայիսի 26-ից մինչև նոյեմբերի 2-ը եղել է ՀԴԲ տնօրենի պաշտոնակատար։


== Կենսագրություն և կարիերա ==
Ծագումով Սեյնթ Փոլից է (Մինեսոտա նահանգ)։ Օտտոն ծառայել է ԱՄՆ ծովային հետևակի կորպուսում և սովորել է Մինեսոտայի համալսարանում, այնուհետև ընդունվել է Սեն Քլուի պետական համալսարան, որտեղ նա 1960 թվականին գիտական աստիճան է ստացել։ Չորս տարի ասպիրանտուրայում սովորելուց հետո եղել է կրթության վարչակազմի անդամ։ Լինելով ուսանող` նա նաև Ռեմսի շրջանում եղել է շերիֆի տեղակալ, նաև Սեյնթ Փոլում միջնակարգ դպրոց հաճախելու տարիներին աշխատել է Արդեն Հիլս քաղաքի ոստիկանական դեպարտամենտում։
1964 թվականին Օտտոն անցնում է ՀԴԲ-ի շարքերը, ծառայողական աստիճանով բարձրանալով նա հասավ տեսուչի, այնուհետև ղեկավարի պաշտոններին։ Ծառայությունից հետո որպես հատուկ գործակալ ղեկավար պաշտոն ստացավ Մինեապոլիս և Չիկագո քաղաքներում, իսկ 1981 թվականին դարձավ օրինապահ ծառայությունների տնօրենի օգնականի պաշտոնակատարը։
Երբ տնօրեն Ուիլիամ Ուեբսթերը դարձավ ԿՀՎ տնօրեն նրան փոխարինեց Օտտոն այնուհետև, երբ Ուիլիամ Սանչեշը ստացավ սենատի հավանությունը որպես ՀԴԲ տնօրեն Օտտոն անցավ թոշակի։
1990 թվականին տնօրեն Սանչեշի կողմից պարգևատրվել է առաջին մեդալով։ Նրա թոշակի անցնելուց հետո Օտտոն հենց այդ թվականին դարձավ  Delta Air Lines-ի աշխատակից։


== Աղբյուրներ ==
Ջոն Օտտոյի կենսագրությունը Archived 2013-01-03 at the Wayback Machine. Հետաքննությունների դաշնային բյուրոյի կայքում։
Ծաղկաշատ (գյուղ, Լոռու մարզ)

Անվան այլ կիրառումների համար տե՛ս՝ Ծաղկաշատ (այլ կիրառումներ)Ծաղկաշատ, գյուղ Հայաստանի Հանրապետության Լոռու մարզի Ալավերդի համայնքում։


== Անուն ==
Բնակավայրը է վերանվանվել է Ծաղկաշատ 1935 թվականի հունվարի 3-ին։ Մինչ այդ կոչվում էր Խաչիդուռ։


== Աշխարհագրություն ==
Բնակավայրը գտնվում է Գուգարաց լեռների արևմտյան լանջերին՝ ծովի մակարդակից 1500 մ բարձրության վրա։
Մարզկենտրոն Վանաձոր քաղաքից հեռու է 60 կմ դեպի հյուսիս-արևելք։ 


== Բնակչություն ==
Ստորև աղյուսակի տեսքով ներկայացված է Ծաղկաշատ գյուղի բնակչության վիճակագրական տվյալներն ըստ տարիների.


== Տնտեսություն ==
Բնակչությունը զբաղվում է անասնապահությամբ, պտղաբուծությամբ և դաշտավարությամբ։ 


== Տես նաև ==
Լոռու մարզ
Ծաղկաշատի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Ստանովլյանովկա

Ստանովլյանովկա (ռուս.՝ Становляновка), գյուղ Ռուսաստանի Լիպեցկի մարզի Տերբունսկի շրջանի կազմում։
Բնակչությունը վերջին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շնորհակալություն (հուշամեդալ)

Շնորհակալություն հուշամեդալ (ֆր.՝ Médaille Merci), 2020 թվականի COVID-19 համավարակի ժամանակ մարդկանց առողջության համար պայքարող առօրյա հերոսներին նվիրված հուշամեդալ։ Թողարկել է Փարիզի դրամահատարանը 2020 թվականի ապրիլին։ Մեդալը արծաթապատ է, տրամագիծը 34 մմ է, քաշը՝ 17,7 գրամ։


== Մեդալը ==
Մեդալի դիմերեսի կենտրոնում երեք կերպար է պատկերված` բուժաշխատող, շտապօգնության վարորդ և հրշեջ։ Նրանց ներքևում հինգ զույգ ծափահարող ձեռքեր են։
Աջ կողմում պատկերված են համաճարակի ընթացքում աշխատող մարդկանց՝  ֆերմերների, մանրածախ առևտրականների, գանձապահների, առաքիչների, փոստատարների և հավաքարարների մասնագիտությունների խորհրդանիշներ։ Ձախ կողմում բժշկության խորհրդանիշներ են՝ «15» և «18» թվերը, խաչը, «կյանքի աստղը» (շտապօգնության պատկերանիշը), Ասկլեպիոսի գավազանը, հիվանդանոցների խորհրդանիշը «H» տառը (կարճ՝ «hôpital»): Վերևում կորոնավիրուսը խորհրդանշող ամպ է, իսկ նրանից և կենտրոնական ֆիգուրներից վերև գրված է «MERCI» (շնորհակալություն)։
Մեդալի հակառակ կողմում աստղերի շրջանի մեջ Կոնտիի առափնյակում գտնվող Փարիզի դրամահատարանի շենքն է, նրա անունը՝ «Monnaie de Paris» և թողարկման տարին՝ 2020։


== Վաճառք ==
2020 թվականի մարտի 15-ից Փարիզում գտնվող թանգարանն ու դրամահատարանի խանութը COVID-19 համավարակի պատճառով այցելուների համար փակ են։ Մեդալը վաճառվում է դրամահատարանի առցանց խանութի միջոցով։ Մեդալի գինը 8 եվրո է, որից 6 եվրոն դրամահատարանը փոխանցվում է Ֆրանսիայի բարեգործական հիմնադրամին (ֆր.՝ Fondation de France):


== Ծանոթագրություններ ==
(2386) Նիկոնով

(2386) Նիկոնով (անգլ.՝ Nikonov), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 19-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,815472 ա. մ., առավելագույնը մոտենում է 2,379 ա. մ. հեռավորության վրա և հեռանում 3,252 ա. մ.։ Արեգակի շուրջ մեկ ամբողջական պտույտ է կատարում 1725,54 երկրային օրվա ընթացքում, իր ուղեծրով շարժվելով միջինում 0,20863 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,07° անկյուն։
Նիկոնով աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2386) Նիկոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայսմավուրք (4690)

Հայսմավուրք (4690), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4690 թվի տակ։ Ձեռագիրը գրվել է 1475 թվականին Յովհաննես գրչի, Յովհաննես քահանա գրչի կողմից Հիզանում։ Ծաղկող՝ Մեսրոպ Վանեցի, ստացող՝ Խոջա Դումուր։ Գրված է թղթի վրա, որը ունի  44x33 չափս։ Ձեռագիրը կազմված է 645 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 3ա, 156բ, 283ա, 448բ, 655բ, 671ա և այլուր, հետագա ծաղկողի, կազմողի, ստացողի՝ 6բ, 283ա, 672բ, 673բ և այլուր (1640թ.), 673ա (1648, 1651թթ.), 673բ (1771թ.):


== Ծանոթագրություններ ==
Լա Շապել Լորան

Լա Շապել Լորան (ֆր.՝ La Chapelle-Laurent), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 342 մարդ, բնակչության խտությունը` 13.11 մարդ/կմ²։ Բնակավայրը զբաղեցնում է 26.09 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 70 կմ հարավ, Օրիյակ քաղաքից` 70 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 213 աշխատունակ (15-64 տարեկան)  բնակիչ, որոնցից ակտիվ էին 153-ը, իսկ ոչ ակտիվները` 60։ Ակտիվության ցուցանիշը կազմում է 71,8 %։ 153 աշխատունակ մարդկանցից աշխատել է 134 անձ (79 տղամարդ և 55 կին)։ Գործազուրկ են եղել 19 անձ (7 տղամարդ և 12 կին)։ 60 անաշխատունակներից 21-ը եղել են աշակերտներ կամ ուսանողներ, 21-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կիրան Օ'Հարա

Կիրան Օ'Հարա (անգլ.՝ Kieran O'Hara, ապրիլի 22, 1996(1996-04-22), Մանչեսթեր, Մեծ Մանչեսթեր, Հյուսիսարևելյան Անգլիա, Անգլիա, Միացյալ Թագավորություն), իռլանդացի պրոֆեսիոնալ ֆուտբոլիստ։ Ներկայումս Մանչեսթեր Յունայթեդից վարձավճարով հանդես է գալիս Բարտոն Ալբիոնի կազմում։ Խաղում է դարպասապահի դիրքում։


== Ակումբային կարիերա ==


=== Մանչեսթեր Յունայթեդ ===
Օ'Հարան Մանչեսթեր Յունայթեդի ակադեմիային միացել է 2012 թվականի հուլիսի 1-ին։ 2014 թվականի ամռանը նա թիմի հետ կնքեց իր առաջին պրոֆեսիոնալ պայմանագիրը Մանչեսթեր Յունայթեդի հետ։
Չկարողանալով հանդիպումներ անցկացնել Մանչեսթեր Յունայթեդի մինչև 21 տարեկանների թիմի կազմում՝ Օ'Հարան սկսեց վարձավճարներով տեղափոխվել բրիտանական տարբեր ակումբներ։ Իր պրոֆեսիոնալ դեբյուտը նշեց Մորկամի կազմում 2016 թվականի հունվարի 23-ին՝ Նորթհեմպտոն Թաունի դեմ խաղում։ 2017 թվականի դեկտեմբերի 17-ին Օ'Հարան երկարաձգեց իր պայմանագիրը Մանչեսթեր Յունայթեդի հետ մինչև 2020 թվականը։
2018 թվականի օգոստոսի 15-ին Օ'Հարան 1 տարվա վարձավճարով միացավ Մակլսֆիլդ Թաունին։ 2019-20 մրցաշրջանում իռլանդացին վարձավճարով միացավ Բարտոն Ալբիոնին։


== Միջազգային կարիերա ==
Օ'Հարան իրավասու էր ներկայացնել Անգլիան և Իռլանդիան միջազգային ասպարեզում։ Այնուամենայնիվ, Իռլանդիայի մինչև 21 տարեկանների հավաքականի կազմում նա իր դեբյուտը նշեց 2017 թվականի մարտի 25-ին՝ Կոսովոյի դեմ խաղում։
2018 թվականի մարտին Օ'Հարան առաջին անգամ հրավիրվեց Իռլանդիայի ազգային հավաքական՝ Թուրքիայի դեմ խաղի համար։ Իր դեբյուտը ազգային հավաքականում նշեց 2019 թվականի սեպտեմբերի 10-ին՝ փոխարինման մտնելով Բուլղարիայի դեմ խաղում։


== Ծանոթագրություններ ==


== Արտաքին հղումներ ==
Օ'Հարայի պաշտոնական Տվիտերի էջը
Օ'Հարայի պաշտոնական Ինստագրամի էջը
Օ'Հարան transfermarkt-ում
Օ'Հարան soccerbase.com-ում
Օ'Հարան WhoScored.com կայքում
Օ'Հարան Մանչեսթեր Յունայթեդի պաշտոնական կայքում
Օ'Հարան Պրեմիեր Լիգայի պաշտոնական կայքում
Օ'Հարան ՈՒԵՖԱ-ի պաշտոնական կայքում
Խախալի

Խախալի (ռուս.՝ Хахалы), գյուղ Ռուսաստանի, Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նամ Դա Ռըմ

Նամ Դա Ռըմ (հանգըլ՝ 남다름, հանջա՝ 南多凜, հունիսի 13, 2002(2002-06-13), Գյոնգի, Հարավային Կորեա), հարավկորեացի դերասան։ Դերասանական կարիերան սկսել է որպես երեխա-դերասան։


== Ֆիլմագրություն ==


=== Հեռուստաստեսային սերիալներ ===


=== Ֆիլմեր ===


=== Շոուներ ===


=== Երաժշտական տեսահոլովակներ ===


== Անվանակարգեր և առաջադրումներ ==


== Ծանոթագրություններ ==
(3484) Նյուգբաուր

(3484) Նյուգբաուր (անգլ.՝ Neugebauer), աստերոիդ աստերոիդների հիմնական գոտում։ Հայտնաբերվել է 1978 թվականի հուլիսի 10-ին Էլեանորա Հելինի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,590047 ա. մ., առավելագույնը մոտենում է 2,1127 ա. մ. հեռավորության վրա և հեռանում 3,0674 ա. մ.։ Արեգակի շուրջ մեկ ամբողջական պտույտ է կատարում 1522,51 երկրային օրվա ընթացքում, իր ուղեծրով շարժվելով միջինում 0,236452 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3484) Նյուգբաուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էստրե սյուր Նուա

Էստրե սյուր Նուա (ֆր.՝  Estrées-sur-Noye), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 285 մարդ, բնակչության խտությունը` 47.82 մարդ/կմ²։ Բնակավայրը զբաղեցնում է 5.96 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 13 կմ հարավ։


== Բնակչություն ==


== Տնտեսություն ==
2010 թվականին ուներ 190 աշխատունակ (15-64 տարեկան)  բնակիչ, որոնցից ակտիվ էին 147-ը, իսկ ոչ ակտիվները` 43։ Ակտիվության ցուցանիշը կազմում է 77,4 %։ 147 աշխատունակ մարդկանցից աշխատել է 138 անձ (71 տղամարդ և 67 կին)։ Գործազուրկ են եղել 9 անձ (5 տղամարդ և 4 կին)։ 43 անաշխատունակներից 17-ը եղել են աշակերտներ կամ ուսանողներ, 21-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ումբինսկի

Ումբինսկի (ռուս.՝ Умбинский), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Պիժմա գետի աջ ափին՝ 232 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000078632
Կոդը ըստ հիդրոլոգիական հետազոտության (ՌԴ) — 103007863
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==